Výzva na predkladanie ponúk
zákazka  s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a  doplnení niektorých zákonov v znení neskorších predpisov (ďalej len ZVO)
Nadstavba a stavebné úpravy, zníženie energetickej náročnosti budovy CPPPaP Považská Bystrica


1. Identifikácia verejného obstarávateľa: 
Verejný obstarávateľ v zmysle § 7 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len “ZVO”): 
Názov verejného obstarávateľa:		
Centrum pedagogicko-psychologického poradenstva a prevencie Komenského 106/2, Považská Bystrica   
Sídlo: 			       Komenského 106/2, 017 01 Považská Bystrica 
Štatutárny zástupca: 	      Mgr. Katarína Tomanová – riaditeľka CPPPaP 
IČO: 			     42150329
DIČ: 			     2023155673
Internetová stránka:                 https://cpppappb.webnode.sk/
2. Názov predmetu zákazky: 
Nadstavba a stavebné úpravy, zníženie energetickej náročnosti budovy CPPPaP Považská Bystrica

3. Miesto predloženia/doručenia ponuky: 	
Ponuky je možné predkladať v elektronickej alebo v listinnej podobe
Ponuka predložená v elektronickej podobe: 
Ponuka je doručená na emailovú adresu: cpppappb@gmail.com
 Do predmetu e-mailu treba uviesť heslo: PONUKA – Nadstavba a Stavebné úpravy - V prípade predloženia ponuky v elektronickej podobe musí byť uchádzačom predložená vyplnená Príloha č. 1 , výkaz výmer  podľa opisu predmetu zákazky a na základe preštudovania projektovej dokumentácie a obhliadky stavby, všetko podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača, následne skenované (scan) a doručené v lehote na predkladanie ponúk na vyššie uvedené e- mailové adresy. 
Ponuku v listinnej podobe uchádzač predloží na adresu: 
Adresa verejného obstarávateľa: Centrum pedagogicko-psychologického poradenstva a prevencie, Komenského 106, 017 01 Považská Bystrica 
Ponuka musí byť označená nápisom: PONUKA - NEOTVÁRAŤ! – „Nadstavba a Stavebné úpravy“ - Na obale musí byť viditeľne označený odosielateľ – predkladateľ ponuky / uchádzač (názov, sídlo, adresa). - V prípade predloženia ponuky v listinnej podobe musí byť uchádzačom predložená vyplnená Príloha č. 1, výkaz výmer  podľa opisu predmetu zákazky a na základe preštudovania projektovej dokumentácie a obhliadky stavby všetko podpísané uchádzačom alebo štatutárnym orgánom uchádzača, resp. osobou splnomocnenou na konanie za uchádzača a doručené v lehote na predkladanie ponúk na vyššie uvedenú adresu verejného obstarávateľa.
4. Kontaktná osoba na prevzatie ponuky: 
ekonómka CPPPaP Považská Bystrica, Mária Budayová
5. Opis predmetu zákazky:
Rekonštrukcia krovu, zníženie energetickej náročnosti budovy a nadstavba existujúcej stavby CPPPaP Považská Bystrica na ulici Komenského 106.  Zastrešenie objektu je strešnými konštrukciami v troch úrovniach
· Valbova strecha so klonom 19 stupňov s výškou hrebeňa 8,11m 
· Valbova strecha so sklonom 17 stupňov s jedným vikierom s výškou hrebeňa 6,85 m 
· Pultova strecha nad výstupom so sklonom 9 stupňov s výškou hrebeňa 3,82m
Strešná krytina – plechová škridlová krytina, plastové okná, vonkajšie dvere – biela farba, oplechovanie okenných parapetov, strešné odkvapy a dažďové zvody.
2.NP je prístupné z jestvujúceho schodiska, ktoré vedie do chodby. Z chodby je prístupná jestvujúca kancelária a vstup do novej chodby, z ktorej je prístupné WC a kancelária. Z kancelárie je prístupný sklad.  
Vplyvom rekonštrukcie krovu sa zaistí užívanie časti doteraz neužívaného podkrovia,    fasáda stavby sa zateplí kontaktným zatepľovacím systémom. Nadstavba spočíva v realizácii nových obvodových konštrukcií okolo doteraz neužívanej časti podkrovia. 
Stavba je užívaná ako administratíva s poradenstvom pre deti a mládež, vyššie popísanými úpravami sa nemení účel využitia stavby, nedochádza k zmene dispozície interiéru stavby (okrem časti podkrovia), nemení sa podlažnosť stavby, rozmery stavby a konštrukčný celok stavby. 
Na najnižšom podlaží je umiestnené skladovacie a technické zázemie stavby (plynová kotolňa), na ďalšom podlaží sú kancelárie, v časti podkrovia je kancelária. Doteraz neužívaná časť podkrovia sa bude užívať ako administratívny a skladovací priestor. 
Stavba je tvorená obvodovým a priečkovým murivom, strop nad najnižším podlažím je železobetónový, strop pod podkrovím je drevený trámový. Krov je drevený s krytinou. Nové obvodové konštrukcie okolo prestavovanej časti podkrovia sú podľa projektovej dokumentácie tvorené sendvičovými prvkami s nosnou drevenou kostrou. 
Stavba je samostatne stojaca bez stavebného prepojenia  s inými stavbami. Dopravné napojenie je riešené po komunikácií v rámci mestskej komunikácie v jednosmernej ulici. 
	
	Pred rekonštrukciou
	Po rekonštrukcii

	Zastavaná plocha objektu o plošnej výmere
	155m2
	155m2

	Obostavaný priestor 2.NP o výmere
	272,1m3
	393,0m3


	Úžitková plocha 2.NP
	25,6 m2
	107,6 m2

	Výška hrebeňa
	8,1m
	8,2m



Predpokladaný rozsah prác je určený zadaním/výkaz výmer a Projektovou dokumentáciou                        ( k nahliadnutiu v CPPPaP Považská Bystrica). 
Súčasťou zákazky sú všetky priame a nepriame súvisiace nevyhnutné stavebné práce a náklady (dopravné náklady, zariadenie staveniska a pod.)
6. Spôsob určenia ceny:
Navrhovaná zmluvná cena musí byť stanovená podľa zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov. 
Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán. Uchádzačom navrhovaná zmluvná cena bude vyjadrená v eurách s presnosťou na dve desatinné miesta.  Cenu je potrebné uviesť v EUR s DPH. Cena sa zaokrúhľuje maximálne na dve desatinné miesta. Cena musí byť uvedená ako konečná, vrátane všetkých nákladov súvisiacich s realizáciou predmetu zákazky (t. j. vrátane dopravy). Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že uchádzač nie je platiteľom DPH, upozorní v cenovej ponuke. Cena musí byť stanovená v súlade so zákonom o cenách. Splatnosť faktúry je 30 dní odo dňa jej doručenia. Predmet zákazky bude financovaný formou bezhotovostného platobného styku, bez poskytnutia preddavku a zálohovej platby na realizáciu plnenia predmetu zákazky. Právo fakturovať vznikne dodávateľovi uplynutím posledného dňa kalendárneho mesiaca, v ktorom bol dodaný predmet zákazky verejnému obstarávateľovi. 
7. Lehota na predkladanie ponúk: 
Ponuku môže predložiť uchádzač, verejnému  obstarávateľovi, najneskôr do 09.00 hodiny dňa 04.07. 2022 v súlade s požiadavkami verejného obstarávateľa. Uchádzač je svojou ponukou viazaný až do uplynutia lehoty viazanosti ponúk stanovej verejným obstarávateľom, to je do 31.12.2022. 
8. Typ zmluvy, ktorá bude výsledkom verejného obstarávania
Zmluva o dielo príloha č. 1 . 
9. Požadovaná lehota, resp. trvanie zmluvy: 
Do 31.12.2022
10. Hlavné podmienky financovania a platobné dojednania 
Predmet zákazky bude financovaný z prostriedkov štátneho rozpočtu, pridelených organizácii na príslušné rozpočtové obdobie. Zmluvnú cenu uhradí verejný obstarávateľ úspešnému uchádzačovi bezhotovostným platobným stykom. Podrobné platobné podmienky sú určené v návrhu zmluvných podmienok (Príloha č. 1). Verejný obstarávateľ neposkytuje preddavky ani zálohové platby na realizáciu plnenia predmetu zákazky. 
11. Jazyk ponuky 
Uchádzač predkladá ponuku v štátnom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka, t. j. slovenského jazyka.
12. Rozdelenie predmetu zákazky na časti
Predmet zákazky nie je rozdelený na časti. Ponuku je potrebné predložiť na celý predmet zákazky.
13. Predpokladaná hodnota zákazky 
140 000 Eur s DPH

14. Podmienky účasti 
Uchádzač musí spĺňať podmienky účasti podľa § 32 ods. 1 písm. a) e) a f) ZVO, musí byť oprávnený poskytovať službu, ktorá zodpovedá predmetu zákazky. Uchádzač nemusí predkladať v ponuke doklad o oprávnení uskutočňovať práce, ktoré zodpovedajú predmetu zákazky v súlade s prvou vetou, pokiaľ si túto skutočnosť vie overiť verejný obstarávateľ sám vo verejne dostupnom príslušnom registri, v ktorom je uchádzač zapísaný. Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa §183 zákona. Uchádzač predloží v súlade s § 32 ods. 1 písm. f) ZVO čestné vyhlásenie, že nemá uložený zákaz účasti vo verejnom obstarávaní. 
V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. 
Zdôvodnenie primeranosti určených podmienok účasti Podmienky účasti na preukázanie osobného postavenia uchádzačov boli stanovené v súlade s platnou legislatívou a sú primerané vzhľadom na požadovaný predmet zákazky, ktorý sa obstaráva.
15. Kritéria na vyhodnotenie ponúk: 
Kritériom na vyhodnotenie ponúk je výber ekonomicky najvýhodnejšej ponuky, najnižšia cena celkom za celý predmet zákazky v EUR s DPH. 
Uchádzač musí predložiť výkaz/výmer, spracovaný na základe projektovej dokumentácie budovy.
Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek. 
Pravidlá pre uplatnenie a spôsob vyhodnotenia kritéria sú nasledujúce:
Úspešným uchádzačom sa stane uchádzač, ktorý vo svojej ponuke predloží najnižšiu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR vrátane DPH, atď.
16. Realizácia: 
Predpokladaný termín začatia rekonštrukcie a uskutočnenia stavebných práce je od 18.7.2022. Začiatok realizácie prác sa predpokladá do 5 kalendárnych dní odo dňa prevzatia staveniska.  Predpokladaná doba výstavby je najviac do 31.12.2022. Doba realizácie bude presne určená v zmluvných podmienkach.  
17. Obhliadka miesta dodania predmetu zákazky 
Prehliadka miesta uskutočnenia stavebných prác je potrebná. Uchádzačom sa odporúča zúčastniť sa na prehliadke miesta uskutočnenia stavebných prác, aby si sami overili a získali potrebné informácie, ktoré sú nevyhnutné pre spracovanie ponuky. Prehliadka miesta poskytovania služby sa uskutoční v priestoroch CPPPaP, Komenského 106, 017 01 Považská Bystrica v dňoch od 16.06.2022 do 30.06.2022 v čase od 08:00 do 15:00 hod.  Uchádzači sú povinní svoju účasť nahlásiť najneskôr deň vopred e-mailom Kataríne Tomanovej, e-mail: cpppappb@gmail.com, tel. č. 0911 701 363. Výdavky uchádzača spojené s obhliadkou miesta realizácie stavebných prác idú na ťarchu uchádzača.

18. Obsah súťažných podkladov k výzve na predloženie cenovej ponuku tvoria 
Uchádzač predloží v elektronickej/listinnej ponuke: 
Podpísaný Výkaz/výmer – rozpočet s nacenenými položkami, spracovaný podľa projektovej dokumentácie. 
Vyplnenú zmluvu o dielo (Prílohe č. 1) tejto výzvy.
Vyplnené a podpísané Čestné vyhlásenie uchádzača (Príloha č. 2) tejto výzvy.
Ak uchádzač nepredloží všetky požadované dokumenty podľa tejto výzvy a nebude možné uplatniť inštitút vysvetlenia/doplnenia v zmysle zákona, nebude jeho ponuka hodnotená. 
19. Ďalšie informácie
a) Oznámenie o výsledku vyhodnotenia ponúk uchádzačom bude odoslané prostredníctvom elektronickej správy na ich e-mailové adresy. 
b) Verejný obstarávateľ si vyhradzuje právo ani jednu z predložených ponúk neprijať v prípade ak, predložené ponuky nebudú výhodné pre verejného obstarávateľa alebo budú v rozpore s finančnými možnosťami verejného obstarávateľa. 
c) Ak uchádzač nevypracoval ponuku sám, uvedie v ponuke osobu, ktorej služby alebo podklady pri jej vypracovávaní využil. Údaje podľa prvej vety uchádzač uvedie v rozsahu meno a priezvisko, obchodné meno alebo názov, adresa pobytu, sídlo alebo miesto podnikania a identifikačné číslo, ak bolo pridelené.
d) Ponuka predložená po uplynutí lehoty na predkladanie ponúk sa vráti uchádzačovi neotvorená.
e) Všetky výdavky spojené s prípravou a predložením ponuky znáša uchádzač bez akéhokoľvek finančného nároku u verejného obstarávateľa. Ponuky doručené na adresu verejného obstarávateľa sa uchádzačom nevracajú. Zostávajú ako súčasť dokumentácie o súťaži. Súťažné podklady nie sú spoplatňované.
f) S úspešným uchádzačom bude podpísaná zmluva o dielo. V prípade, že nepreukáže relevantným spôsobom splnenie podmienok tejto výzvy alebo uchádzač odstúpi od svojej ponuky, ktorú predložil, bude rokovanie ukončené a pozvaný na rokovanie bude ďalší uchádzač nasledujúci v poradí úspešnosti. 

20. Dátum zaslania výzvy na predkladanie ponúk
16.6.2022

21. Záverečné ustanovenia
Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v ZVO.
   Schválila: Mgr. Katarína Tomanová, riaditeľka CPPPaP 
Prílohy: 
Zmluva o dielo
Čestné vyhlásenie uchádzača
Projektová dokumentácia 
   



